cyanic-selkie/wikianc huggingface dataset:
June Lockhart
June Lockhart (gebore 25 Junie 1925) is 'n Amerikaanse aktrise. Sy is bekend vir haar rolle in die rolprente She-Wolf of London (1946) en Lost in Space (1998), en in die televisiereekse Lassie (1954) en Lost in Space (1965).
SC Cambuur
SC Cambuur is 'n sokkerspan in Leeuwarden (Nederland) wat in die Eredivisie speel. Na SC Heerenveen is hulle die tweede span in Friesland. Cambuur speel sy wedstryde in die Cambuurstadion (10 250 sitplekke).
Big Pun
Big Pun (9 November 1971 – 7 Februarie 2000) was 'n Amerikaanse akteur. Hy was bekend vir sy rolle in die rolprente How Stella Got Her Groove Back (1998), Slam (1998), That Awkward Moment (2014), en Vacation (2015).
Eenmansaak
Die eenmansaak (ook genoem alleeneienaar en alleenhandelaar) is die oudste en gewildste ondernemingsvorm. Dit is 'n onderneming wat aan 'n enkele persoon behoort wat sy eie kapitaal voorsien of 'n gedeelte daarvan leen. Die eienaar dra self alle risiko's, neem al die winste, en bestuur gewoonlik self die onderneming met of sonder hulp. Dit is geskik vir veral 'n klein onderneming wat doeltreffend deur een persoon bestuur kan word, soos 'n kafee, slagtery, bloemis, loodgieter, elektrisiën, ensovoorts. Die eenmansaak het nie 'n regspersoonlikheid nie. Die bates van die eenmansaak behoort aan die eienaar, en die eienaar is persoonlik aanspreeklik vir alle laste en aanspreeklikhede.
Die alleeneienaar bestuur self die onderneming, maar stel soms 'n bestuurder aan om die onderneming te bestuur. Die vermoë van die eenmansaak om kapitaal te bekom, hang van die kredietwaardigheid van die eienaar af. Indien die eienaar nie toegang tot genoeg geld het nie, kan 'n gebrek aan kapitaal die groei en uitbreiding van die onderneming aan bande lê.
Die wins of die verlies van die onderneming is vir die rekening van die eienaar. Die eenmansaak betaal as 'n individu belasting op die wins van die onderneming.
Kenmerke
Persone met ondernemingsgees, bekwaamheid en organisasievemoë, maar met beperkte kapitaal, maak met 'n eenmansaak op klein skaal 'n eie begin. Die eenmansaak kan mettertyd groei tot 'n groot en suksesvolle onderneming. Eenmansake word veral in die kleinhandel aangetref waar persoonlike kontak tussen eienaar en klant/kliënt noodsaaklik is. Voorbeelde is algemene handelaars, bakkerye, mans-en damesuitrusters, restourante, kafeë, ensovoorts. Vernuf en vaardigheid word gewoonlik van geslag tot geslag in 'n eenmansaak oorgedra. 'n Voorbeeld is juwelierswinkels. Die aanspreeklikheid vir skuld van eenmansake is onbeperk, aangesien die Wet geen onderskeid tussen die eienaar en sy onderneming tref nie. Professionele ondernemings soos dié van prokureurs, advokate en argitekte is gewoonlik ook eenmansake. Sommige stig egter vennootskappe. Die voortbestaan van 'n eenmansaak is afhanklik van die lewe en goeie gesondheid van die eienaar. Die eenmansaak is nie 'n regspersoon nie omdat die onderneming nie los van die eienaar bestaan nie. Persone wat persoonlike dienste (soos haarkappers en kleremakers) lewer, asook makelaars en agente, verkies meestal 'n eenmansaak as ondernemingsvorm.
Voordele
'n Eenmansaak kan maklik begin en beëindig word, aangesien daar geen regsformaliteite en -koste is nie. Die eienaar van 'n eenmansaak kan spoedig 'n suksesvolle ondeneming opbou, aangesien hy vinnig besluite kan neem en handelend kan optree. Die eienaar doen deeglike ondervinding van alle sake-aspekte op en kan gou 'n veelsydige sakeman word. Eiebelang en die alleenreg op wins spoor die eienaar aan tot pligsgetrouheid en arbeidsaamheid. Omdat die eenmansaak klein is, is noue kontak en persoonlike belangstelling tussen die eienaar en sy klante moontlik. Dieselfde geld vir die verhouding tussen die eienaar en sy werknemers. Die oprigting van 'n groot aantal eenmansake in byvoorbeeld die kleinhandel is bevorderlik vir die handel, gemeenskap, private entrepreneurskap (ondernemerskap) en die vryemarkstelsel, aangesien mededinging diens verbeter en pryse verlaag. 'n Eenmansaak kan hom maklik by veranderende omstandighede aanpas.
Nadele
Die kapitaal is beperk tot wat die eienaar besit of kan organiseer. Dit kan die vinnige uitbreiding of die ontwikkeling van die onderneming tot 'n baie groot sakeonderneming strem. Die eienaar is die enigste persoon wat 'n regstreekse belang in die onderneming het. Hy is op sy eie oordeel aangewys en aanvaar al die verantwoordelikheid, tensy hy bereid is om aan werklik bekwame persone groot salarisse te betaal. Die voortbestaan van die onderneming hang af van die lewe en goeie gesondheid van die eienaar, gevolglik is daar dikwels nie kontinuïteit nie. Aanspreeklikheid vir skuld is onbeperk, met ander woorde die eienaar is ten volle aanspreeklik vir alle skuld van die onderneming en kan dus ook sy persoonlike besittings verloor indien die onderneming misluk. Dit is moeilik om goeie werknemers te bekom, aangesien die eenmansaak gewoonlik klein is en min (ten opsigte van sekuriteit en bevordering) kan bied.
Arthur C. Clarke-prys
Die Arthur C. Clarke-prys is 'n Britse letterkundeprys vir wetenskapsfiksie-romans wat in die Verenigde Koninkryk gepubliseer word. Dit word toegeken sonder enige beperkinge op die outeurs se nasionaliteit, solank as wat die vollengte roman gedurende die vorige kalenderjaar in Engels gepubliseer of vertaal is. Dit is genoem na die Britse skrywer Arthur C. Clarke, nadat hy in 1987 die nodige geldelike bydrae gemaak het om hierdie toekenning op die been te bring.
Die Suid-Afrikaanse skrywer Lauren Beukes het hierdie toekenning in 2011 ontvang vir haar roman Zoo City.
Eksterne skakels
Amptelike webwerf
Jim Verraros
Jim Verraros is 'n Amerikaanse akteur. Hy is bekend vir sy rolle in die rolprente Eating Out (2004), Eating Out 2: Sloppy Seconds (2006), en Another Gay Sequel: Gays Gone Wild! (2008), en in die televisiereeks American Idol (2002).
Castilleja de la Cuesta
Castilleja de la Cuesta is 'n gemeente in die Spaanse provinsie Sevilla in die regio Andalusië met 'n oppervlakte van 2 km². In 2011 het Castilleja de la Cuesta 17 442 inwoners getel.
Castilleja de la Cuesta se bekendste inwoner was Hernán Cortés, die veroweraar van Meksiko, wat hier in 1547 oorlede is en begrawe lê.
Brendan Healy (komediant)
Brendan Healy (18 Desember 1956 – 18 Februarie 2016) was 'n Engelse akteur. Hy was bekend vir sy rolle in die rolprente Stormy Monday (1988) en Purely Belter (2000), en in die televisiereeks Spender (1991).
Chief John Big Tree
Chief John Big Tree (2 Junie 1877 – 6 Julie 1967) was 'n Amerikaanse akteur. Hy was bekend vir sy rolle in die rolprente Ranson's Folly (1926), Hills of Old Wyoming (1937), Drums Along the Mohawk (1939), en She Wore a Yellow Ribbon (1949).
Ou Cyrilliese alfabet
Die alfabet is deur die eeue aangepas by veranderings in die Slawiese tale en elke taal het ’n eie variasie van die alfabet aangeneem.
Syferwaarde
Die letters wat uit Grieks oorgeneem is, het elk ’n syferwaarde gehad, in dieselfde volgorde as in die Griekse alfabet. Bo ’n syfer of reeks syfers is ’n titlo geplaas om aan te dui dat dit ’n syfer is.
Ur-Hamlet
Die Ur-Hamlet (letterlik "Oer-Hamlet") is die naam gegee aan 'n toneelstuk wat nou verlore is, maar wat blyk te bestaan het voor 1589, 'n dekade voor William Shakespeare sy eie Hamlet in ongeveer 1599 geskryf het.
In 1589 het Thomas Nashe die bestaan van so 'n toneelstuk gesuggereer in sy inleiding van Robert Greene se Menaphon:
Daar is ook 'n rekord van 'n opvoering van Hamlet in 1594 in Philip Henslowe se dagboek en in 1596 het Thomas Lodge geskryf van "die spook wat so miserabel by die teater gehuil het, soos 'n oestervrou, Hamlet, wraak!".
Nashe verwys ook indirek na Thomas Kyd in die selfde leesstuk wat, saam met betwiste ooreenkomste tussen Shakespeare se Hamlet en Kyd se The Spanish Tragedy, gelei het tot die spekulasie dat Kyd die outeur van die Ur-Hamlet was. Aangesien daar egter geen kopie van die toneelstuk vandag beskikbaar is nie, is dit onmoontlik om stylistiese en taalkundige vergelykings te maak, wat beteken dat daar geen direkte bewyse vir hierdie spekulasies is nie.
Hoeveel van dié Ur-Hamlet, ongeag wie die outeur was, kom voor in die toneelstuk deur Shakespeare? Dit is moontlik dat Shakespeare die toneelstuk geignoreer het en eerder vertrou het op vroeër weergawes van die "Amleth"-legende (ook bekend as die "Hamblet"-legende) om sy weergawe van Hamlet te skryf. Verwysings na die Ur-Hamlet stel egter voor dat dit bekend was, ten minste vir Londense skrywers soos Nashe en Lodge. Dit kan aanvaar word dat hulle tydgenote, soos Shakespeare, die werk dus ook geken het. Dit is dus waarskynlik dat hy die eietydse toneelstuk wel gebruik het, moontlik in groot detail en dat hy wat hy daarnaas benodig het van die beskikbare ouer weergawes van die ou legende geneem het. Hy het op dié manier te werk gegaan in van sy ander toneelstukke ook - die bekendste geval is miskien Henry IV, deel 1 waar hy 'n ou teks deur Raphael Holinshed gebruik het, sowel as 'n ander toneelstuk wat toe nog bestaan het.
'n Paar ortodokse Shakespeare-akademici, insluitende Harold Bloom, het Peter Alexander se voorstel aanvaar dat dit Shakespeare self was wat die Ur-Hamlet geskryf het en dat die latere toneelstuk 'n verwerking deur die outeur was van een van sy vroeër werke. Jenkings, 'n hooggeagte redigeerder van die toneelstuk verwerp hierdie bewerings as ongegrond.
Zoo City
Zoo City is 'n roman van wetenskapsfiksie van die Suid-Afrikaanse skrywer Lauren Beukes (2010) wat in Suid-Afrika, die Verenigde Koninkryk, die Verenigde State en Kanada gepubliseer is. Dit is in 2011 met die Arthur C. Clarke-prys bekroon vir beste vollengte wetenskapsfiksieroman.
Vuurtier (astrologie)
Volgens die Chinese kalender kom so ’n verbinding elke 60 jaar voor. Die laaste Vuurtierjaar het in 1986 begin en volgens die Gregoriaanse kalender het dit geduur van 9 Februarie 1986 tot 28 Januarie 1987.
House Peters jr.
House Peters jr. (12 Januarie 1916 – 1 Oktober 2008) was 'n Amerikaanse akteur. Hy was bekend vir sy rolle in die rolprente Flash Gordon (1936), King of the Rocket Men (1949), en Waco (1952), en in die televisiereeks The Twilight Zone (1959).
Halič
Halič (Duits: Geschatz; Hongaars: Gács) is 'n dorp en munisipaliteit in die distrik van Lučenec in die Banská Bystrica streek van Slowakye. duimnael|regs|Halič Kasteel
Geskiedenis
In historiese verslae word die dorpie vir die eerste keer in 1299 (Gach) genoem in die verslae van die Koninkryk van Hongarye as die ligging van 'n baie belangrike kasteel. Dit was tot 1920 deel van die Koninkryk. Van 1554 tot 1594 is dit deur Turke beset. Van 1938 tot 1945 het dit weer aan Hongarye behoort.
Halič Kasteel
Die eerste letterkundige verwysing na die kasteel in Halič dateer uit 1450. Die dorp Halič word in 1299 vir die eerste keer genoem as 'n nedersetting rondom hierdie kasteel en is getiteld Holuch, Gach, maar daar word slegs op terloopse wyse na die kasteel verwys. Die kasteel is sonder koninklike toestemming deur magister Tamas van Lučenec gebou.
In die jare 1450-51 het dit aan die Jiskras behoort, en later aan János John Hunyadi, voordat dit in 1462 deur koning Matthias Corvinus bewoon is. In die eerste helfte van die 16de eeu was dit in die besit van Istvan Losonczy. Die kasteel is deur hom herbou, weer sonder koninklike toestemming, en in 1544 tydens 'n beleg beskadig. Na die dood van Štefan Lučenský het sy dogter Anne die graafskap geërf en met Zsigmund Forgách getrou. Die Forgáčs was een van die oudste Hongaarse aristokratiese families en afstammelinge van die Groot-Morawiese familie Poznam, wat hul posisies in Slowakye bewaar het nadat dit in die koninkryk van Hongarye opgeneem is. Die Halič-kasteel was tot 1945 in besit van die Forgáčs.
Zsigmond Forgách het die kasteel herbou op grond wat sedert 1598 deel uitgemaak het van die landgoed van die eienaar van die graafskap, en 'n strategiese terrein gekies wat natuurlike vestings bied. In 1612 is dit noukeurig herstel en is die fondamente van 'n onreëlmatige seshoek gelê. Daarop is 'n verdiepinggebou met ses hoekbastions gebou, beveilig deur 'n sloot en heuwels. Vleuels van hierdie seshoek lei na 'n binnehof met gewone mure, wat later bedek is met verskeie muurskilderye wat Romeinse keisers en Hongaarse konings tussen sy vensters en ingange uitbeeld.
Aan die einde van die 17de eeu het Imre Thököly gepoog om die kasteel in te neem, maar nie geslaag nie. In 1678, toe dit in besit van Adam Forgáč was, is die kasteel weer beleër, hierdie keer deur Turke. Die verdedigers het hierdie aanval afgeweer en ook 'n tweede poging in 1703. Ses jaar later het Ferenc II Rákóczi die kasteel oorval en in 'n ander beleg het die leier van die keiser se troepe, die generaal Sigbert Heister, daarin geslaag om dele van die gebou, waaronder die dak en van die interieure toerusting, te verniel.
Die Forgáčs het die kasteel in 1762 laat herbou vanweë die behoefte aan 'n verteenwoordigende setel in hierdie streek. Die Oostenryker Andre Meyerhoffer het aan die hoof daarvan gestaan; hy was ook die bouer van verskeie paleise in Bratislava.
In 2006 is die kasteel aan 'n ontwikkelingsmaatskappy van Košice verkoop wat dit herstel het en dit in 'n 4-ster-hotel met 'n spa verander het.
Delta Crucis
Delta Crucis (δ Crucis, afgekort as Delta Cru of δ Cru) is ’n ster in die suidelike sterrebeeld Suiderkruis (Crux). Dit het ’n skynbare magnitude van 2,79 en is sowat 345 ligjare van die Son af. Dit is die dofste van die vier helder sterre wat die asterisme Suiderkruis vorm. Delta Crucis het ’n groot massa, hoë temperatuur en vinnige rotasiespoed, en is besig om in ’n reusester te ontwikkel.
Eienskappe
Die ster het ’n sterreklassifikasie van B2 IV, en is dus ’n subreus wat van die hoofreeks af wegbeweeg. Ná sy rooireusfase sal dit ’n witdwerg word. Sy ligsterkte is tans 10 000 keer dié van die Son en sy effektiewe temperatuur 22 570 K; dit gee daaraan die blouwit skynsel van ’n B-tipe ster.
Delta Crucis is ’n sterk kandidaat-Beta Cephei-veranderlike wat sy helderheid met ’n periode van 1,3 uur subtiel verander. Sy rotasiesnelheid is baie vinnig: sowat 210 km s-1.
John Vickery (akteur)
John Vickery (gebore 4 November 1950) is 'n Amerikaanse akteur. Hy is bekend vir sy rolle in die rolprent Murder by Numbers (2002) en in die televisiereekse Star Trek: Deep Space Nine (1993) en Babylon 5 (1994).
Richard Hearne
Richard Hearne (30 Januarie 1908 – 23 Augustus 1979) was 'n Engelse akteur, skrywer, en vervaardiger. Hy was bekend vir sy rolle in die rolprente The Madame Gambles (1951), The Time of His Life (1955), en Tons of Trouble (1956), en in die televisiereeks Mr. Pastry's Progress (1950).
Pandeïsme
Pandeïsme omskryf 'n geloofsiening of teologiese opvatting, waarvolgens die logiese verenigbare elemente van panteïsme (dat God en die natuur een en dieselfde entiteit is) en deïsme (die geloof in 'n godheid wat betrokke was, direk of indirek, by die skepping van die wêreld maar sedertdien nie meer daarby betrokke is nie) saamgevoeg word. Dit is die geloof dat die Skepper van die heelal in wese die Heelal geword het en dus opgehou bestaan het as 'n aparte bewuste entiteit.
Die woord pandeïsme word vir die eerste keer gebruik in 1787 deur Gottfried Große in sy vertaling van Plinius die ouere se ensiklopediese werk, die Naturalis Historia. In 1838, word die idee toegeskryf aan Victor Cousin, en vir die eerste keer gekritiseer deur die Italiaanse dokter van frenologie, Luigi Ferrarese. Die woord word weer in 1859 gebruik deur die Duitse filosowe Moritz Lazarus en Heymann Steinthal in die Zeitschrift für Völkerpsychologie und Sprachwissenschaft, sonder dat 'n verdere verduideliking gee word. Die mees omvattende boek oor Pandeism is geskryf deur Max Bernhard Weinstein in 1910.
Kenmerkend van pandeïsme is dat dit, soos die geval met deïsme, 'n diskontinuïteit veronderstel wat die Skepping genoem word. Dit word soms selfs gelykgestel met die begrip die Oerknal. Die uiteenlopende definisies van pandeïsme vloei voort uit eweneens uiteenlopende beskouings van begrippe soos panteïsme en deïsme, asook van verskillende sieninge van begrippe soos skepping en heelal.
Emily Pieterse
Emily Pieterse (1917 - 2004) was 'n bekroonde Afrikaanse skrywer. Sy het op die ouderdom van 33 begin skryf en het talle jeugverhale, soos die gewilde Ouplaasreeks, en meer as 15 romans die lig laat sien. Pieterse is in 2004, op die ouderdom van 87 aan natuurlike oorsake oorlede. Ten tye van haar dood was sy besig om haar 50ste boek te skryf, die eerste wat sy op 'n rekenaar instede van 'n tikmasjien ingesleutel het.
Haar seun, Pieter Pieterse, wat twee en 'n half jaar voor haar dood vermoor is, was ook 'n bekroonde skrywer in eie reg.
Bibliografie
Enkele van Pieterse se boeke:
Johannes Christiaan van der Walt
duimnael|regs|320px|Studente en personeel van die Voorbereidende en Teologiese Skool op Potchefstroom voor die eerste gebou, 1913. Voor: Hester Coetzee, Betsie Postma, S.G Yssel, J.J.A. Coetzee, prof. [[Ferdinand Postma, prof. J.D. du Toit (Totius), prof. A.P.C. Duvenage, prof. Jan Kamp, Piet van der Walt, Rachel Wentzel, Vera Gill. Tweede ry: Nollie Vermaas, G.P. van der Linde, J.V. Coetzee, D.G. Venter, C.J.H. de Wet, J.C. van der Walt, D.N. Kotzé, H.F. Duvenage, Vera Pienaar, Frikkie Potgieter, J.L.M. Wiechers. Derde ry: Piet Coetzee, Jan Triechaardt, Nic Steyn, B.J. de Klerk, J.H Boneschans, H.S. van Jaarsveld, Pieter Coetzee. Vierde ry: Prof. Joon van Rooy, ene Oosthuizen, C.W.M. Du Toit, E.L.J. Venter, T.D. Venter, Daan Marais, J.V. Coetzee, Lou van Rooy, A.S.E. Yssel, H. van der Walt, S.P. Engelbrecht, Izak le Roux, ene Marais, L.J. du Plessis. Vyfde ry: ene Scholtemeyer, Willie Geere.]]
duimnael|links|300px|Die Algemene Sinode van die [[Gereformeerde Kerke in Suid-Afrika op Rustenburg, 4 April 1924, onder die seringboom waaronder die Kerk in 1859 gestig is en met prof. H.H. Kuyper as deputaat van die Geref. Kerke in Nederland. Eerste ry: A.S.E. Yssel, C.W.M. du Toit, J.V. Coetzee, J.G.H. van der Walt, J.H. Boneschans, J.C. van der Walt. Tweede ry: D.P. du Plessis, D. Rumpff, T. Hamersma, D. Postma, M. Postma, prof. H.H. Kuyper, L.P Vorster, proff. J.D. du Toit, J.A. du Plessis, I.D. Kruger. Derde ry: D.N. Kotzé, N.H. van der Walt, A. Duvenage, J.A. van Rooy, C.J.H. de Wet, B.J. de Klerk, W.J. de Klerk, G.H.J. Kruger, D.G. Venter, H.P.J. Pasch. Vierde ry: F.P.J. Snyman, H.J. Venter, P.J.S. de Klerk, H.S. van Jaarsveld, H.J.R. du Plessis, J.H. Kruger.]]
duimnael|regs|270px|Ds. en mev. Van der Walt as leraarspaar van [[Gereformeerde kerk Colesberg|Colesberg.]]
duimnael|regs|320px|1930: Die Algemene Sinode van die GKSA in sitting op [[Burgersdorp. Eerste ry: S. van der Walt, Jacs van Rooy. Tweede ry: Dr. E. Venter, J.C. van der Walt, H.J. Venter, J.G.H. van der Walt, G.H.J. Kruger, W.J. Postma, W.J. Snyman, Dirk Postma, D.N. Kotzé, J.H. Boneschans, A. Duvenage. Derde ry: H.P.J. Pasch, N.H. van der Walt, W.J. de Klerk, T. Hamersma, J.A. van Rooy, J.V. Coetzee, D.P. du Plessis, H.S. van Jaarsveld en D.G. Venter. Vierde ry: H. du Plessis, A.S.E. Yssel, J.P. Jooste, A. Postma, I.D. Krüger, W.F. Venter, T.T. Spoelstra, F.P.J. Snyman, dr. P.J.S. de Klerk, prof. J.A. du Plessis, H.J.R. du Plessis, Derk Rumpff.]]
duimnael|regs|300px|Die Nasionale Sinode van die GKSA van 1939 voor die [[Vrouemonument in Bloemfontein. Eerste ry: H.S. van Jaarsveld, F.N. Lion Cachet, W.J. Postma, B. de Klerk, H.J. Venter, J. van Rooy, P.W. van der Walt, P.G.W. Snyman. Tweede ry: N.H. van der Walt, J.G.H. van der Walt, D. Postma, dr. J.D. Du Toit, J.A. van Rooy, dr. C.J.H de Wet, dr. S.O. Los, dr. J.P. Jooste, J.V. Coetzee, I.D Krüger, J.C. van der Walt. Derde ry: J.P. van der Berg, G.H.J. Kruger, A.L Aucamp, M. Postma, J.M. de Wet, I.J. Lessing. Vierde ry: Jacs van Rooy, J.L. de Bruin, J.A. Schutte, A. Postma, E.L.J. Venter, D.G. Venter, J.L. Vorster, T.T. Spoelstra, Derk Rumpff, H. du Plessis. Vyfde ry: dr. B.J. de Klerk, P.J. de Klerk, J.J. Venter, J.H. Boneschans, L.S. van der Walt, S. du Toit, J.F. du Plooy, A.S.E. Yssel. Sesde ry: H.F.V. Kruger, P.J.S. de Klerk, D.N. Kotze, W.J. Snyman, W.F. Venter, S.P. van der Walt, J.W.J. van Ryssen, N.J. Snyman, B.R. Krüger, D.J. van der Walt.]]
Ds. Johannes Christiaan van der Walt (distrik Philippolis, Oranje-Vrystaat, Suid-Afrika, 1890 – 7 September 1962) was predikant in ses gemeentes van die Gereformeerde Kerke in Suid-Afrika, waarvan almal buiten die laaste, Colesberg, in die destydse Transvaal.
Opleiding
Johannes van der Walt was reeds voor die Anglo-Boereoorlog in die skool op Philippolis, maar daaraan het die worstelstryd van die twee Boererepublieke ’n end gemaak. Sy vader het hy baie vroeg verloor, en nadat hulle gesinnetjie, moeder en haar twee seuntjies, deur die Engelse in 'n beestrok na die konsentrasiekamp op Norvalspont weggevoer was, het hy daar weer in 'n markeetent skoolgegaan, as dit so genoem kan word.
In 1903 was hy weer in die skool op Philippolis en het toe geworstel met "English, Dutch, Grammar, History", ens. tot hy in 1908 matriek geslaag het. Hy en ’n Jodinnetjie was die eerste matrikulante van die skool op Philippolis. In Januarie 1909 is hy na die Teologiese Skool op Potchefstroom en het onder sulke beroemde manne soos prof. Jan Lion Cachet en Totius studeer. Hy was een van die eerste vier studente wat onder Doktertjie, soos hulle Totius genoem het, in Desember 1914 beroepbaar gestel is.
Trafford Leigh-Mallory
Sir Trafford Leigh-Mallory, KCB, DSO & medaljebalk (11 Julie 1892 - 14 November 1944) was 'n senior bevelvoerder in die Royal Air Force. Leigh-Mallory het tydens die Eerste Wêreldoorlog as 'n vlieënier en eskaderleier van die Royal Flying Corps gedien. Leigh-Mallory, wat na die oorlog in die nuutgestigte RAF aangebly het, het gedurende die 1920's en 1930's in 'n verskeidenheid bevels- en personeelaanstellings gedien.
Johannes Christiaan van der Walt
Gemeentebediening
Weens die ontwrigting van die Eerste Wêreldoorlog en die 1914-rebellie is hy eers in Oktober 1916 in die kombinasie Bethal-Germiston bevestig. Die gemeente Germiston het toe die hele Oos-Rand beslaan, en hy en die ouderlinge het die lidmate per trapfiets besoek. Verder het hy ook nog die volgende kombinasies bedien: Piet Retief, Lichtenburg, Lydenburg, Louis Trichardt en Colesberg. Al die dorpe of dorpies wat onder die ses kombinasies geval het, was 36; en tog het hy daarin geslaag om by al die lidmate jaarliks huisbesoek te doen.
Trafford Leigh-Mallory
Tydens die opbou voor die Tweede Wêreldoorlog was hy die bevelvoerder van 12 Gevegsgroep en het kort na die einde van die Slag om Brittanje die bevel oorgeneem van nommer 11 Gevegsgroep, wat die Londen teen aanvalle moes beskerm. In 1942 word hy die opperbevelhebber van vegvliegkommando voordat hy in 1943 benoem is as die bevelvoerende offisier van die Allied Expeditionary Air Force, wat hom die lugbevelvoerder van die Geallieerde inval van Normandië gemaak het.
In November 1944, op pad na Ceylon om die pos as die opperbevelvoerder van Suidoos-Asië oor te neem, het sy vliegtuig in die Franse Alpe neergestort en Leigh-Mallory, sy vrou en agt ander is dood. Hy was een van die mees senior Britse offisiere en die mees senior RAF-offisier wat in die Tweede Wêreldoorlog gesterf het.
Johannes Christiaan van der Walt
Gemeentebediening
Aan die begin was die vervoermiddels soms trapfietse, perde- en eselkarre en van 1926 af motors. Hy het daarby ook nog verskillende kerke as konsulent bedien. Die kombinasie Lichtenburg het hy die langste bedien, naamlik 18 jaar en nege maande en in die kombinasie Lydenburg het hy die laaste jaar 26 Sondae Nagmaal bedien. Hy het die Gereformeede Kerk in Suid-Afrika klein en swak gesien en geken, maar hy het die kerk ook sien groei en bloei. In al sy jare in die bediening het hy goeie gesondheid geniet.
Gesinslewe
Hy is in 1930 getroud met mej. Petronella J. van der Walt, en uit die huwelik is twee seuns en twee dogters gebore. Uit sy eerste huwelik is drie seuns en een dogter gebore. Al agt kinders het volwassenheid bereik. Van die seuns uit die eerste huwelik het een professor in Sosiologie op die PUK geword en die ander twee was hoofde of adjunkhoofde aan skole in Pretoria en Rustenburg onderskeidelik.
Die twee oudstes uit die tweede huwelik was dogters, Etta die oudste (getroud met ds. H.A. Louw) met geen naskoolse opleiding nie nadat sy op die Handelskool in Potchefstroom was, terwyl Annatjie ook ’n onderwyskwalifikasie verwerf het. Wat die twee jongste seuns betref, het Hennie ’n prokureur geword en die heel jongste, Peet, ’n elektro-tegniese ingenieur (die “swartskaap” in die familie omdat hy nie ’n akademiese rigting gevolg het nie). Laasgenoemde is in 1981 in ’n motorongeluk in Windhoek oorlede.
Volgens 'n kleinseun, Pieter Louw, was sy enigste dogter uit die eerste huwelik so ongelukkig oor sy egskeiding en tweede troue toe sy nog baie jonk was dat sy alle bande met hulle verbreek en ná haar huwelik in Suidwes-Afrika gan woon het. Haar suster het lewenslank oor haar “verlore” suster getreur. Ds. Van der Walt was een van die eerste predikante in die Gereformeerde Kerk wat ná sy egskeiding, omstreeks 1930, in die amp aangebly het. Die dogter uit die tweede huwelik, Annatjie, is met die veearts dr. Jean du Plessis getroud.
Erica racemosa
Erica racemosa is 'n plant wat tot die genus Erica behoort. Die plant is inheems aan die Wes-Kaap.
Beloved (roman)
Beloved is 'n roman van die Amerikaanse skrywer Toni Morrison wat in 1987 gepubliseer is. Dit het in die daaropvolgende jaar die Pulitzerprys vir Fiksie gewen, en is in 1998 verwerk in 'n gelyknamige rolprent met Oprah Winfrey in die rolverdeling. Die roman se intrige het te doen met slawerny en die afskaffing van slawerny in die Amerikaanse suiderstate.
Samantha Logan
Samantha Logan (gebore 27 Oktober 1996) is 'n Amerikaanse aktrise. Sy is bekend vir haar rolle in die rolprente Polaroid (2019) en The Empty Man, en in die televisiereekse 13 Reasons Why (2017) en All American (2018).
Richard Biggs
Richard Biggs (18 Maart 1960 – 22 Mei 2004) was 'n Amerikaanse akteur, skrywer, en vervaardiger. Hy was bekend vir sy rolle in die televisiereekse Days of Our Lives (1965), Babylon 5 (1994), en Crusade (1999).
R398 (Suid-Afrika)
Die R398 is 'n streeksroete in Suid-Afrika wat Middelburg met Britstown verbind. Hierdie roete begin in Middelburg as Richmondweg en gaan weswaarts. Die roete betree die Noord-Kaap en eindig in 'n t-aansluiting met die N1-nasionale pad een kilometer noord van Richmond. Dit gaan suid vir 'n kilometer met die N1 en draai dan wes, hiervandaan hou die roete noordwes en gaan deur Merriman. Die roete hou noordwes en sluit dan by die N12-nasionale pad aan waar dit eindig, sestien kilometer suid van Britstown.
BMW M47
Die BMW M47 en Rover Groep M47R is inlynviersilinder-dieselenjins. Verskeie variante is deur BMW vervaardig van 1998 tot 2007. BMW het geleidelik hoëdruk-brandstofinspuitingstelsels ingevoer gedurende die M47-leeftyd.
John Viener
John Viener (gebore 10 Julie 1972) is 'n Amerikaanse akteur en vervaardiger. Hy is bekend vir sy rolle in die rolprente Ted (2012) en Dumb and Dumber To (2014), en in die televisiereekse Family Guy (1998) en Dads (2013).
President (use case)
President (Engels: use case, Russies: Прецедент) word deur sagteware ontwikkelaars en -ingenieurs gebruik om funksionele vereistes van 'n bedryfs- of sisteem-na-sisteem vereistes te beskryf. Om 'n President visueel weer te gee gebruik mens 'n ovaal, en die mens/masjiene (slaaf) wat met die President werk word as 'n stokmannetjie geteken. Deur slawe en presidente aan mekaar te knoop kan mens 'n presiese visuele weergawe kry van wat 'n sisteem of deelsisteem doen.
Andrew Cuomo
Andrew Mark Cuomo (gebore 6 Desember 1957) is 'n Amerikaanse politikus, skrywer en prokureur. Tussen 2011 en 2021 het hy as die 56ste goewerneur van die New York deelstaat gedien. Hy is 'n lid van die Demokratiese Party. Cuomo se pa, Mario Cuomo, het dieselfde amp vir drie termyne beklee. Cuomo is in New York gebore. Hy het aan Fordham Universiteit studeer en 'n BA-graad behaal. Daarna het hy aan die Albany-regskool studeer en 'n JD ontvang. Hy het sy loopbaan begin as die veldtogbestuurder van sy vader, daarna is hy aangestel as 'n assistent-distriksprokureur in New York. Hy het later sy eie privaatregspraktyk begin. Hy het die behuisingsonderneming vir minderbevoorregtes (HELP USA) gestig en is toe aangewys as die voorsitter van die New York-hawelose kommissie. Hy het hierdie pos tussen 1990 en 1993 beklee.
In 1993 het Cuomo by die Clinton-administrasie aangesluit as die assistent-sekretaris vir gemeenskapsbeplanning en -ontwikkeling in die Verenigde State se departement van behuising en stedelike ontwikkeling. Van 1997 tot 2001 was hy die Amerikaanse sekretaris van behuising en stedelike ontwikkeling. In 2006 is Cuomo tot prokureur-generaal van New York verkies. Cuomo is in 2010 as goewerneur van New York verkies. Hy is al twee keer herverkies selfs met neoliberale uitdagers in die Demokratiese voorverkiesings, soos Zephyr Teachout (2014) en Cynthia Nixon (2018).
Cuomo se jonger broer, Chis, is 'n CNN-joernalis. Cuomo was getroud met Kerry Kennedy vanaf 1990 tot 2005. Hy het drie kinders uit die huwelik. Hy was in 'n verhouding met Sandra Lee van 2005 tot 2019. Cuomo is 'n Katoliek.
Witooievaar
Die witooievaar (Ciconia ciconia) is 'n algemene trekvoël wat voorkom in Suider-Afrika. Die voël is 100 – 120 cm groot en weeg 2.4 – 4 kg. In Engels staan die voël bekend as White Stork.
Fotogalery
Dit is waarskynlik die beroemdste lid van die orde en staan in Suid-Afrika ook bekend as die groot wit sprinkaanvoël. Hulle broei in Europa, maar wanneer die Europese winter aanbreek, verhuis hulle in swerms van 300 of meer na Afrika. In die somermaande kom hulle in groot getalle voor oor die hele Suid-Afrika van die Kaap tot aan die Limpopo, en gevalle is selfs bekend van witooievaars wat in Suid-Afrika broei.
Aangesien hulle sprinkane, wurms en verskeie insekte vreet, is hulle baie gewild by die boer. In Europa maak hulle nes op die dakke van woonhuise, kerke en ander geboue. In veral Nederland en Duitsland beskou die mense die witooievaar as 'n gelukbringer. Die voëls was volop in Europa maar het al hoe skaarser in die stede en dorpe geword.
In vlug kan mens hulle onderskei van reiers omdat hulle met die kop en nek vorentoe gestrek vlieg. Die reiers (Ardeidae) vlieg met die kop en nek in die vorm van 'n S.
Koppa (Cyrillies)
Ҁ (kleinletter: ҁ) is ’n letter van die Ou Cyrilliese alfabet wat nie meer gebruik word nie. Dit is "koppa" genoem.
Die vorm en naam is afgelei van die Griekse letter koppa (Ϙ ϙ). Dit het nie ’n fonetiese waarde gehad nie en is slegs gebruik vir die syfer 90, nes in Grieks. Sy funksie as syfer is later vervang deur die Cyrilliese letter Ч.
Erica quadrisulcata
Erica quadrisulcata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Hier kom dit voor in die suidelike gedeelte van die Kaapse Skiereiland op die berg bokant Simonstad. Hier is een populasie in 'n gebied van 12km2. Die habitat is veilig, dit is nog veilig van indringerplante en is beskerm in die Tafelberg Nasionale Park. Die plant word as seldsaam beskou.
Parkour
Parkour is 'n moderne, nie-kompeterende sport wat fokus op elegante en effektiewe beweging in 'n stedelike omgewing. Die doel is om so vinnig moontlik te beweeg oor struikelblokke en daarom word die sport gekenmerk deur bewegings soos om te spring, om te duik en om te klouter. Puriste glo dat parkour gaan oor die beweging van punt A na punt B op die mees effektiewe manier en dus is die ideaal om in 'n reguit lyn te beweeg. Die naam parkour is immers afkomstig van die Franse woord "parcours" wat pad beteken. Daar word deesdae egter flambojante en waaghalsige beweginge in die sport ingesluit om die gevoel van vryheid wat die sport bied uit te beeld.
Kalkoentjie
Die Kalkoentjie (Burnupena pubescens) – ook bekend as Papier-burnapena is 'n ongewerwelde wulk wat aan die hele kus van Suid-Afrika voorkom. Kenmerkend: wanneer die diertjie dood is trek die papieragtige buitenste laag van die skulp af. Die laag is in werklikheid 'n giftige mosdiertjie of briosoïet wat op die wulk se skulp leef en dit teen roofdiere beskerm. Die skulp het vele riwwe met afwisselende bruin en wit strepe. Die wulk leef in die benedegetysone en vreet beseerde of dooie diere wat hulle opspoor deur die reuk in die waterstrome te volg.
Keith Park
Air Chief Marshal Sir Keith Rodney Park, GCB, KBE, MC & Bar, DFC (15 Junie 1892 - 6 Februarie 1975) was 'n Nieu-Seelandse soldaat, bobaasvlieënier in die Eerste Wêreldoorlog en koninklike lugmagbevelvoerder van die Tweede Wêreldoorlog. Hy was in operasionele bevel tydens twee van die belangrikste luggevegte in die Europese teater in die Tweede Wêreldoorlog, en het gehelp om die Slag om Brittanje en die Slag van Malta te wen. In Duitsland was hy glo 'die verdediger van Londen'.
Joes (Cyrillies)
Ѧ (kleinletter: ѧ) is ’n letter van die ou Cyrilliese en die Glagolitiese alfabet wat nie meer gebruik word nie. Dit is "klein joes" genoem. ’n Variant van die letter was "groot joes" (Ѫ ѫ). Eersgenoemde het waarskynlik die nasale voorklinker /ɛ̃ /voorgestel en laasgenoemde die nasale agterklinker /ɔ̃]/. Albei het gejotifiseerde variante gehad: die "gejotifiseerde klein joes" (Ѩ ѩ) en "gejotifiseerde groot joes" (Ѭ ѭ), wat met die Cyrilliese letter І gevorm is.
Oek (Cyrillies)
Ѹ (kleinletter: ѹ) is ’n letter van die Ou Cyrilliese alfabet wat nie meer gebruik word nie. Dit is "oek" genoem en was oorspronklik ’n digraaf (dubbelletter) wat gevorm is met die Cyrilliese О en У. Om plek te bespaar is hulle dikwels bomekaar geskryf. Dit is later deur ’n alleenstaande У vervang.
Conquistador
Die conquistadores (die Spaanse term vir veroweraars) was die soldate, ontdekkingsreisigers en avonturiers wat 'n groot deel van Latyns-Amerika en die Filippyne tussen die 15de en 17de eeu onder Spaanse beheer gebring het.
Nadat Christophorus Columbus die Amerikas ontdek het, het Spanje spoedig ekspedisies uitgestuur om die Nuwe Wêreld te evangeliseer. Vele van hierdie deelnemers was hidalgo's en het tot verarmde adel behoort. Deur na Latyns-Amerika te reis, het hulle gehoop om die fortuin te maak wat hulle in Europa nie kon kry nie. Baie conquistadores het uit Extremadura gekom.
Aanvanklik het baie conquistadores die inheemse bevolking van die streek op gruwelike wyse mishandel. Die Indiane is uitgemoor, misbruik en tot slawerny gebring, en hul stede is vernietig. Hierdeur het vele belangrike kulturele sentra van onder meer die Inkas en die Mayas verdwyn.
Daar was egter ook Spanjaarde wat teen hierdie misdade in opstand gekom het. As gevolg daarvan is in 1542 'n nuwe koloniale wet aangeneem, waarmee gepoog is om die Indiane in Latyns-Amerika beter te beskerm. Vir vele Indiaanse gemeenskappe het hierdie wetgewing egter te laat gekom.
Hugh Dowding
Hugh Caswall Tremenheere Dowding, 1ste Baron Dowding, GCB, GCVO, CMG (24 April 1882 - 15 Februarie 1970) was 'n offisier in die Royal Air Force. Hy het tydens die Eerste Wêreldoorlog gedien as 'n vegvlieënier en toe as bevelvoerder van nommer 16-eskader. Gedurende die tussenoorlogsjare word hy die lugbeampte bevelvoerdergeveg, die lugverdediging van Groot-Brittanje, en sluit hom by die lugraad aan as luglid vir voorsiening en navorsing. Hy was 'n lugbeampte wat die RAF-vegvliegkommandant tydens die Slag om Brittanje beveel het en word oor die algemeen gekrediteer dat hy 'n belangrike rol in die verdediging van Brittanje gespeel het, en dus ook die nederlaag van Adolf Hitler se plan om Brittanje binne te val. Hy is in November 1940 as bevelvoerder vervang teen sy wense met die advokaat Sholto Douglas van Big Wings.
Pseudepigraaf
Dikwels beteken dit ’n geskrif is onder die naam van ’n gesaghebbende figuur geskryf om dit groter gesag te gee. Soms word ’n werk deur ander per ongeluk aan ’n sekere persoon toegeskryf. Die aanduiding sê niks oor die inhoud van die werk nie.
Ou Testament
In verband met die Hebreeuse Bybel is pseudepigrawe gewoonlik Joodse godsdiensgeskrifte van tussen omstreeks 200 v.C. en 200 n.C., en hulle is nie in die Bybelse kanon opgeneem nie. Hierdie werke is nie almal letterlik pseudepigrafies nie en word onderskei van die apokriewe boeke van die Ou Testament. Voorbeelde hiervan is:
Vlakke van egtheid
Wetenskaplikes het sewe vlakke van outentisiteit geïdentifiseer waarin dokumente wat aan ’n bepaalde skrywer toegeskryf word, geplaas kan word – van outentiek tot vervalsing:
Kanonieke pseudepigrawe
Die meeste van die werke in die kanon van die Nuwe Testament is pseudepigrafies. Die skrywers van die vier evangelies noem byvoorbeeld nie ’n skrywer nie, en hulle is in die eeue ná hulle ontstaan toegeskryf aan die "evangeliste" Matteus, Markus, Lukas en Johannes.
Die outeurskap van die helfte van die 14 briewe van Paulus word betwis.
Ook die sogenaamde "algemene briewe" is vermoedelik pseudepigrafies:
Ook van Die Openbaring aan Johannes word algemeen aanvaar dat dit pseudepigrafies is. Die boek noem Johannes as skrywer, tradisioneel beskou as die apostel Johannes.
Apokriewe pseudepigrawe
Daaar is ook pseudepigrawe uit die tydperk 100 tot 300 n.C. Hulle word meestal aangedui met die term apokriewe boeke van die Nuwe Testament. Voorbeelde is:
Aliana Lohan
Aliana Lohan (gebore 22 Desember 1993) is 'n Amerikaanse aktrise. Sy is bekend vir haar rolle in die televisiereekse Keeping Up with the Kardashians (2007) en Living Lohan (2008).
Lotus F1-span
Lotus F1-span is vernoem na sy handelsmerkvennoot Group Lotus. Die span het 'n wedren gewen en die vierde posisie behaal in die F1-wêreldvervaardigerskampioenskap in hul eerste seisoen (2012) onder die Lotusvaandel.
Lexie Bigham
Lexie Bigham (4 Augustus 1968 – 17 Desember 1995) was 'n Amerikaanse akteur. Hy was bekend vir sy rolle in die rolprente Dave (1993), Drop Zone (1994), Se7en (1995), en High School High (1996).
Thomas Heathcote
Thomas Heathcote (9 September 1917 – 5 Januarie 1986) was 'n Engelse akteur. Hy was bekend vir sy rolle in die rolprente A Night to Remember (1958), Billy Budd (1962), en A Man for All Seasons (1966), en in die televisiereeks The Naked Lady (1959).
Erica radicans
Erica radicans is 'n plant wat tot die genus Erica behoort. Die plant is inheems aan die Wes-Kaap.
Die plant het 'n subspesie: ''Erica radicans subsp. schlechteri'' (N.E.Br.) E.G.H.Oliv.
Jerry Orbach
Jerome Bernard Orbach (20 Oktober 1935 – 28 Desember 2004) was 'n Amerikaanse akteur wat bekend was vir sy rol as speurder Lennie Briscoe in die televisiereeks, Law & Order, en sy rolle in musiekblyspelle.
Vroeë lewe
Orbach is in die Bronx in New York gebore as die enigste kind van Emily Olexy ('n Pools-Amerikaanse Rooms-Katoliek) en Leon Orbach ('n Duitse Jood van Sefardiese herkoms). Hy was as 'n Rooms-Katoliek opgevoed. Tydens sy kinderjare het die Orbach-gesin dikwels verhuis, Mount Vernon in New York, Wilkes-Barre, Nanticoke en Scranton in Pennsilvanië, Springfield in Massachusetts en Waukegan in Illinois.
Loopbaan
Orbach was 'n bekwame akteur wat beide in Broadway- en "Off-Broadway"-toneelstukke toneelgespeel het. Sy eerste groot rol was as El Gallo in die oorspronklike rolverdeling van die dekade-lange treffer, The Fantasticks. Hy het ook die hoofrol vertolk in Carnival, die musikale weergawe van die rolprent Lili. Hy het 'n Tony-nominasie gekry vir sy hoofrol in die heropvoering van Guys and Dolls en 'n Tony-toekenning vir Beste Akteur in 'n Musiekblyspel in die oorspronklike produksies van Chicago. Hy was ook te sien in die oorspronklike produksie van 42nd Street en die heropvoering van The Cradle Will Rock. Hy het sy rolprentdebuut in 1955 gemaak in 'n onerkende klein rolletjie in die rolprentweergawe van Guys and Dolls, waar hy die rol vertolk van 'n barbierskliënt tydens die musikale nommer "The Oldest Established Permanent Floating Crap Game" (hy het 'n solo tydens een van die lied se "Nathan, Nathan Detroit!!"-kore). Orbach het tydens die 1970's af en toe in rolprente en televisieprogramme verskyn.
In die 1980's het sy fokus volledig na rolprent- en televisiewerk verskuif. Prominente rolle sluit in: 'n korrupte polisiespeurder in Sidney Lumet se Prince of the City (1981); die vader van Jennifer Grey se karakter in Dirty Dancing (1987); 'n koudbloedige moordenaar in die Woody Allen-drama, Crimes and Misdemeanors, en die stem van die kandelaber, Lumière, in die Walt Disney se geanimeerde musiekblyspel, Beauty and the Beast (1991) (hy het die rol in al die video-opvolgings herhaal, sowel as die House of Mouse-televisiereeks).
Persoonlike lewe
Orbach het in 1958 met Marta Curro getrou en hulle het saam twee seuns gehad, Anthony Nicholas en Christopher Ben; die paartjie het in 1975 geskei. In 1979 het hy met die Broadway-danseres, Elaine Cancilla, getrou; hulle het op die stel van Chicago ontmoet.
Arthur Peterson jr.
Arthur Peterson jr. (18 November 1912 – 31 Oktober 1996) was 'n Amerikaanse akteur. Hy was bekend vir sy rolle in die televisiereekse The Twilight Zone (1959), Mission: Impossible (1966), The Waltons (1971), en Soap (1977).
Jerry Orbach
Persoonlike lewe
Hy het in Hell's Kitchen in Manhattan gewoon en was 'n gereelde besoeker aan die buurt se restaurante en winkels. Die kruising tussen 8th Avenue en 53rd Street is in 2007 na Orbach vernoem. Die planne vir die vernoeming was oorspronklik teëgesit deur die plaaslike beplanningsraad, maar hulle besware is mettertyd tot niet gemaak, danksy Orbach se gewildheid en sy liefde vir die stad.
SC Hauenstein
SC Hauenstein is 'n sokkerklub uit Hauenstein in die deelstaat Rynland-Palts in Duitsland.
Jerry Orbach
Dood
Dit was vroeg in Desember 2004 aangekondig dat Orbach reeds vroeër in die jaar begin het om behandeling vir prostaatkanker te ontvang: hy het op 28 Desember 2004 by die Memorial Sloan-Kettering Cancer Center in New York gesterf. Sy agent, Robert Malcolm, het na sy dood aangekondig dat Orbach reeds tien jaar vroeër met prostaatkanker gediagnoseer is.
SC Hauenstein
Die klub is op 24 Maart 1919 in die gastehuis Zum Schwan in Hauenstein gestig. In 1930 is daar met DJK Hauenstein saamgesmelt. Die klub is in die 1934/35-seisoen deur die Nazi’s ontbind, maar is na die Tweede Wêreldoorlog weer herstig. Op 26 Junie 1946 het die klub met TV Hauenstein saamgesmelt om Sportgemeinschaft Hauenstein te vorm, maar op 10 Maart 1950 het die klub ontbind. Die klub is 7 dae later weer herstig, maar met die ou naam, SC Hauenstein. Sedert die tennisafdeling in 1996 onafhanklik geword het, is die klub 'n suiwer sokkerklub.
Die klub se beste seisoen was 2003, toe daar tweede geëindig is in die Oberliga Suidwes en die klub tot die voorlaaste wedstryd in die wedloop om die eerste plek was.
Jerry Orbach
Dood
Orbach het sy seuns, sy vroue en sy moeder agter gelaat. Hy was 'n oogskenker en sy oë het twee mense van blindheid gered.
Ander
In 2002 het Orbach die eretitel "Living Landmark" ("lewende landbaken") verkry van die New York Landmarks Conservancy, saam met medespeler Sam Waterstone. Hy het gespot dat die titel beteken dat hulle hom nie kan sloop nie.
Op 5 Februarie 2005 is hy posthuum die 2004 Screen Actors Guild Award toegeken vir "uitsonderlike opvoering deur 'n akteur in 'n dramareeks".
Op 18 September 2007 is 'n deel van 53rd Street in New York na Orbach vernoem.
Android
Android [ˈændɹɔɪd] is 'n oopbron-bedryfstelsel en sagteware-platform vir mobiele toestelle soos slimfone, selfone, mediaspelers, netboeke en tabletrekenaars wat deur die Open Handset Alliance ontwikkel word, 'n konsortium van 84 ondernemings uit die inligtingstegnologie- en telekommunikasiebedryf wat belangstelling het in die bevordering van oop standaarde vir mobiele toestelle en wat deur die Amerikaanse maatskappy Google in die lewe geroep is. Android is die geesteskind van Andy Rubin, eienaar van die IT-maatskappy Android Inc wat in 2005 deur Google uitgekoop is.
Die Android-bedryfstelsel is gebaseer op Linux en dit word vrygestel onder die Apache-lisensie. Die vervaardigers van selfone wat van Android gebruik maak, is onder andere Motorola, HTC, Huawei, Samsung en LG.
Android was tot kort voor die openbare bekendstelling op 5 November 2007 bekend as die gPhone. Dié bekendstelling het gepaard gegaan met die stigting van die Open Handset Alliance.
Omega (Cyrillies)
Ѡ (kleinletter: ѡ) is ’n letter van die Ou Cyrilliese alfabet wat nie meer gebruik word nie. Dit is "omega" genoem en is afgelei van die Griekse omega (Ω ω).
Anders as Grieks het die Slawiese tale net een o-klank gehad waarvoor die letter "On" (O) gebruik is, en die omega was dus eintlik oorbodig. Dit is later vir dekoratiewe doeleindes gebruik saam met die "breë On" (Ѻ ѻ), ’n breër vorm van die O.
Pous Bonifatius II
Biografie
Pous Bonifatius II is 'n Oos-Goot van geboorte, die seun van Sigibuld. Op 22 September 530 volg hy Pous Felix IV op en regeer tot sy dood op 17 Oktober 532. Bonifatius is op voorspraak van sy voorganger totpous verkies. Hy is die eerste Germaanse pous, en word sterk gesteun die Gotiese koning Athalarik. Athalarik was 'n vriend van Pous Felix IV en 'n Ariaan. Bonifatius II word opgevolg deur Pous Johannes II. Die naam ‘Bonifatius’ beteken 'Weldoener' in Latyn. Pous Bonifatius II is nie heilig verklaar nie, die "St." in die beeld hierbo is dus verkeerd.
Pontifikaat
Bonifatius II is deur 'n minderheid verkies en daar was vir 'n kort tydjie van 22 dae 'n Teenpous Dioscurus. Sedert 2001 word Teenpous Dioscurus ook as wettige pous erken omdat daar nie duidelikheid is oor presies wanneer Bonifatius verkies is nie. Tydens sy bewind is die Pelagianisme en die Semi-Pelagianisme veroordeel op die sinode van Arausio. Bonifatius het ook probeer om sy opvolger aan te stel, dit het egter misluk. Sy keuse, Pous Vigilius is egter wel 'n paar jaar later as pous verkies.
Verering
Bonifatius II is na sy dood begrawe in die ou Sint Pieterskerk.
Nota
Saamgestel en vertaal uit die Nederlandse, Engelse, Duitse en Franse wikipedia.
Taalfamilie
Tale word opgedeel in taalfamilies op grond van ooreenkomste tussen tale en 'n oorsprong wat hulle deel. Die klassifikasie van tale is deur August Schleicher (1821–1868) begin met sy 'Stammbaumtheorie' (of stamboomteorie).
Gryskopmossie
Die Gryskopmossie (Passer diffusus) is 'n algemene standvoël in boomveld en ander gebiede met bome. Hulle kom ook in tuine voor maar vermy gewoonlik stads- en dorpsgebiede. Hulle maak nes in 'n gat in 'n boom, paal of gebou; ook die ou neste van ander voëls. Die voël is 15 cm groot en weeg 20 - 30 gram. In Engels staan die voël bekend as die Southern Grey-headed Sparrow.
Abe Vigoda
Abe Vigoda is 'n Amerikaanse akteur. Hy is bekend vir sy rolle in die rolprente The Godfather (1972), The Godfather: Part II (1974), en Batman: Mask of the Phantasm (1993), en in die televisiereeks Barney Miller (1975).
Life Before Man
Life Before Man is 'n roman deur die Kanadese skrywer Margaret Atwood wat die eerste keer in 1979 gepubliseer is. Afsonderlike hoofstukke is geskryf vanuit die perspektiewe van elkeen van die roman se drie hoofkarakters: Nate, Elizabeth en Lesje.
Schaapeneiland
Schaapeneiland is 'n eiland in Saldanhabaai aan die Weskus.
Beskermde gebied
Die eiland van 267 500 vk m lê in die mond van die Langebaan-strandmeer, vorm deel van die Weskus Nasionale Park en val onder die Konvensie van Ramsar. Sedert toegang tot die eiland verbied is, het die plantegroei en seelewe goed herstel. Dit is nou 'n voëlreservaat wat die tuiste is van baie ibisse en 'n groot broeikolonie swartrugmeeue.